સ્કોડના જમાદાર તાજ મહમદનું સમગ્ર જીલ્લામાં બાતમીનું સા એવું નેટવર્ક હતુ તેનો લાભ લઈ જયદેવે જરા પણ થાકયા સિવાય પોતાની ફોજ લઈ સમગ્ર જિલ્લામાં ફરવા માંડયો અલંગ, તળાજા ભાવનગર વિગેરે જગ્યાઓએથી લાયસન્સ વગરનાં ફાયર આર્મ્સ રીવોલ્વર તમંચાઓ પકડી પાડયા અનેક ઘરફોડ ચોરીઓના ગુન્હા ડીટેકટ કર્યા અગાઉના સમયમાં સૌરાષ્ટ્રના લગભગ તમામ જીલ્લાઓને ધમરોળતી વેડવા ગેંગ જે મૂળ જૂનાગઢ જિલ્લાનાં ઉના તાલુકાની કુખ્યાત ‘સાતનારી’ ગેંગ તેના સુત્રધાર ધારશી ચકુ વેડવાને તેના સાગરીતો સાથે પકડી અનેક ગુન્હા ડીટેકટ કર્યા એક જમાનામાં આ ‘સાતનારી ગેંગે’ સૌરાષ્ટ્રના ગ્રામ્ય વિસ્તારોમાં નીચ અને હલકટ પ્રકારના ગુન્હાઓ પણ ચોરીઓની સાથે સાથે કરતા અને ગુન્હાકરી ગામ નહિ જીલ્લો જ બદલી નાખી રખડતુ ભટકતુ જીવન જીવતા અને પોલીસના હાથે પકડાતા જ નહિ પરંતુ આ ગેંગના સભ્યો સ્કોડના હાથે પકડાતા સ્કોડની કામગીરીની પ્રસંશા થઈ.